Deşi prefacerile adinci, de structură economică 
şi socială, și nu suirea pe tron a unui monarh, sînt factorii care determină începutul unei noi 
perioade istorice în viața societății medievale, este totuşi potrivit să punem la începutul înde- 
lungatei perioade de destrămare a orînduirii feudale în Moldova (veacurile XVII— XVIII) 
domnia lui Ieremia Movilă: (1595-1606). 

Urcarea pe tron a unui exponent al marii boierimi, fără nici o legătură de singe — nici măcar 
inventată — cu vechea dinastie, este simbolul afirmării statului boieresc, simbolul ajungerii 
la guvernare a acelor forțe sociale care în trecut luptaseră de cite ori avuseseră prilejul, şi prin 
toate mijloacele, împotriva puterii centrale, 

Marii feudali nu erau de partea unei severe autorităţi centrale care să le restringă privilegiile 
şi să mobilizeze masele populare la lupta antiotomană, Ei se vedeau de aceea împinși spre 
o politică de bună înțelegere cu stăpinii turci, pe socoteala acestor mase care, exploatate din 
ce în ce mai crunt, trebuiau să asigure atit propria îmbogățire a feudalilor cît şi achitarea 
birului din ce în ce mai ridicat către Poartă. 

Nu întîmplător, aşadar, transformarea marilor boieri Movileşti în familie domnitoare a avut 
loc tocmai în perioada în care începuse să se accentueze criza economică a ţării, criză ce 
avusese ca urmare sărăcirea micilor proprietari (răzeși), legarea de glie a şerbilor. 

Acestea sînt împrejurările majore, de ordin economic, social şi politic, care vor determina evo- 
luţia statului moldovenesc, împrejurări ce se vor agrava şi mai mult în veacul al XVIII-lea, 
cunoscut sub numele de epocă a fanarioților. 

Este uşor de înţeles că în asemenea condiții istorice arta medievală moldovenească — păstrind 
încă mult din vechea-i vigoare la începutul veacului al XVII-lea — nu a putut decit să 
alunece şi ea pe panta declinului. Sărăcirea economică a țării a dus treptat la decăderea școlilor 
moldovenești de arhitectură și pictură — solicitate mai puţin ca înainte la creații de mare 
anvergură — la o pierdere treptată a legăturilor cu marile tradiții constructive ale veacurilor 
anterioare, și ca urmare, la o receptivitate din ce în ce mai sporită a mediului artistic mol- 
dovenesc la influențele din afară. De aici caracterul în genere eclectic al artei din această perioadă, 
din care nu lipsesc totuși monumente remarcabile, ca cele create în timpul domniei de stră- 
lucire a lui Vasile Lupu. 

Dar declinul artei medievale moldoveneşti are şi o altă cauză. Destrămarea orinduirii feudale, 
încetinită de jugul otoman dar totuși inevitabilă, creştea în ea germenii unei noi orînduiri 

sociale: orînduirea burgheză. Schimbările lente dar certe care aveau loc în viața economică 
şi comercială a țării, şi în special a orașelor, generau schimbări corespunzătoare și în concepțiile 
oamenilor despre lume. Și astfel, estetica medievală, cu sintezele ei abstracte, bazate pe spi- 
ritualism şi simbolism teocentric, începea a nu mai satisface gusturile unei societăţi care 
— aşa cum o dovedește arta cronicarilor, artă ce devine marele fenomen de creaţie al 
acestei perioade — se îndrepta treptat spre o viziune despre viaţă bazată pe antropocentrism 
şi pe observarea directă a realității ca sursă a creaţiei artistice. 

Pictura bisericească din Moldova veacurilor XVII — XVIII oferă spectacolul unor tipare care 
devin din ce în ce mai puţin apte să exprime noul fond de viaţă. Acest nou fond de 
viață îşi caută un nou mod de expresie pe care începe a-l găsi în împrumuturi din arta 
Occidentului. Cînd în veacul al XVIII-lea aceste împrumuturi se vor înmulți, tinzind să 
înlocuiască cu totul vechiul aparat de reprezentare, acel aparat va deveni inutil, și nu vor mai 
rămîne să-l practice decît meșteșugari învechiţi și rutinieri. 

Dar accelerarea acestui proces de acumulări pregătitoare a noului salt s-a produs tocmai în 
perioada în care, pierzînd din ce în ce mai mult din puterile de odinioară, imperiul otoman 
începuse a-şi descleșta strinsoarea de veacuri asupra țărilor române. 

De aceea, începuturile artei moderne românești sînt concomitente cu începuturile emancipării 
politice a celor două principate. 


exclusă de la asemenea avantaje, ba chiar amenințată oricînd de abuzurile domniei și favo- 
riţilor ei în înseși beneficiile ce le putea trage de pe urma privilegiilor ei de clasă. 
Cum însă, printre favoriţii domnești, un loc din ce în ce mai însemnat ajung să-l capete acum 
unii levantini (care, prin legăturile lor cu înalții funcționari otomani, erau în măsură să asigure 
domnilor sprijinul Porții) opoziţia boierească se grupează sub steagul unei lupte împotriva 
acestora — a « grecilor», cum îi numea ea — și a abuzurilor lor, ea însăşi întitulindu-se boie- 
rimea «de țară». Răscoalele boiereşti au fost însă lesne reprimate de către domnie, pînă în 
clipa în care boierimea « de țară» a reuşit să atragă de partea ei mase mai largi — unele cate- 
orii militare privilegiate, tirgoveţi şi chiar țărani — exasperate mai ales de abuzurile fiscale. 
n urma unei astfel de mișcări ajunge domn Matei Basarab, conducătorul vârstnic al boierimii 
« de ţară», impus de aceasta şi acceptat de către Poartă de teama unei reeditări a răscoalei gene- 
rale a "Țării Românești. O dată cu venirea lui în scaun se desființează ultimele resturi de imuni- 
tăți feudale şi se instaurează așa-zisul « regim nobiliar», ce garanta boierimii atît exploatarea 
netulburată a rezervei feudale, cît şi o participare la aceea a veniturilor statului. Deși nu pe 
de-a întregul lipsită de tulburări, lunga domnie a lui Matei Basarab (1632—1654) constituie 
totuși o perioadă de relativă linişte, ce creează răgazul necesar pentru o înviorare a activității 
culturale ce cunoscuse, în deceniile anterioare — în care țara avusese de suferit adesea de pe 
urma năvălirilor străine și mereu de pe urma conflictelor interne — o relativă dar explicabilă 
stagnare. Tocmai de aceea, sub noua domnie, în cadrul unei ample acţiuni de reorganizare 
a statului, problemelor culturii avea să li se acorde o deosebită însemnătate, Iar cum în țările 
ortodoxe, chiar și în acest al XVII-lea veac, nici un fel de activitate culturală nu putea fi con- 
cepută încă altfel decit pusă sub egida bisericii, sprijinul acordat de domnie culturii trebuia 
să se încadreze, şi el, în vasta acţiune de reorganizare a acestei instituţii. 
Contemporanilor, instaurarea « regimului nobiliar» li se părea a fi, în bună parte, o reîntoarcere 
la situația de la începutul secolului precedent cind, şi atunci, boierimea reușise să impună 
domniei o politică favorabilă intereselor ei. Astfel, domnia lui Radu cel Mare și mai ales cea 
a lui Basarab Neagoe — așa cum intraseră ele în legenda păstrată de tradiţiile orale și de cele 
scrise — apăreau acum ca un adevărat ideal de viață feudală, ca modelul demn de a fi urmat în 
reorganizarea statului; biserica, instituția ce jucase, pe atunci, un rol atît de însemnat în viața 
societăţii, trebuia să aibă acum un rol similar. Cultura slavonă ce cunoscuse odinioară sub patro- 
najul bisericii o atît de însemnată dezvoltare pe pămîntul Țării Românești, trebuia deci să fie 
şi ea reînviată. Astfel, domnia și principalii ei sfetnici, între care primul loc îl ocupa Udriște 
Năsturel, cumnatul voievodului — mare învățat care, ca fost elev (împreună cu sora sa, 
doamna) al călugărilor catolici din Tirgoviște, era nu numai un bun cunoscător de slavonă, 
ci şi un tot atît de bun latinist — se străduiseră să dea limbii slavone locul pe care-l avusese 
ca odinioară în viața societății muntenești; oficial, ea continua să fie şi limba de cult și cea 
a cancelariei domnești și, ca atare, trebuia să constituie limba de cultură în genere. Dar stră- 
daniile acestor cărturari nu puteau reprezenta decit doar o tendință anacronică, zadarnic arhai- 
zantă: mai întâi căzute sub cucerirea otomană şi părăsite de proprii lor cărturari, apoi lipsite 
şi de puţinele ajutoare pe care le primiseră, pentru o bucată de vreme, de la voievozii munteni, 
popoarele slave din Balcani — singurele cu care, pe atunci, cunoaşterea limbii slavone ar fi 

îngăduit relații culturale directe şi susținute — nu-și mai putuseră dezvolta nestînjenit tezaurul 
de tradiții culturale de odinioară. 

Totodată, deși, în Țara Românească știința de carte se bucura de o mult mai mare răspîndire 
decit în trecut, cunoașterea limbii slavone nu mai era, ca odinioară, condiția primordială a 
oricărui contact cu cultura. Suspectată, ce-i drept, multă vreme de erezie, activitatea tipogra- 
fică în limba română, din cea de a doua jumătate a secolului al XVI-lea, ajunsese totuși să 
obișnuiască pe toată lumea cu tratarea unor chestiuni, chiar teologice, în limba poporului. 
Pînă în cele mai îndepărtate sate pătrunseseră acum traduceri și prelucrări româneşti ale unor 
lucrări cu cuprins hagiografic ce jucau, pe atunci (în acest mediu, în care erau nu numai citite, 
ci adesea și copiate) primele, rolul nuvelelor și romanelor de astăzi, celelalte pe acela al operelor 
filozofice; chiar literatura istorică ajunsese să fie tradusă și începea să fie și redactată, în româ- 
neşte. Slavona răminea astfel, în Țara Românească, o limbă moartă. 

Se simţea totuși nevoia unei limbi « culte», nu pentru exprimarea vreunor subtilități pe care 
limba română n-ar fi fost capabilă încă să le exprime, ci pentru ca prin intermediul ei să se poată 
face legătura cu întreaga mișcare culturală europeană a vremii, legătură care să aducă un suflu 
înnoitor în viața intelectuală a țării. Pentru moment, acest rolpe care nu-l mai juca 
slavona, nu-l putea încă deține —așa cum avea să-l dețină, nu mult după aceea — nici 
limba greacă. 

Într-adevăr, nu trebuie uitat că Matei Basarab venise în scaun ca reprezentant al boierimii 
« de țară», ce lupta pentru înlăturarea levantinilor de la profitul de pe urma veniturilor țării. 
Aducerea la îndeplinire a programului acestei partide făcea ca raporturile dintre Țara Româ- 
nească şi Orientul ortodox de limbă greacă să cunoască o perioadă de criză, agravată de 
faptul că, la conducerea Moldovei, se afla Vasile Lupu (1634—1653) care — sprijinit politi- 
cește de funcţionarii ortodocși, de limbă greacă, de la Poartă şi, la rindu-i, sprijinitor al aces- 
tota — avea să încerce, în tot cursul îndelungatei sale domnii, să alunge din scaun pe voie- 
vodul muntean, pentru a-și asigura, pe lingă exploatarea veniturilor Moldovei, și pe aceea a 
țării vecine, În asemenea condiții, e lesne de înțeles de ce, printre măsurile de politică religioasă 
ale lui Matei Basarab, s-a impus și aceea de emancipare a celor mai de seamă dintre mînăstirile 
țării de sub controlul și exploatarea instituţiilor religioase din Orientul ortodox, cărora le 
fuseseră închinate. Dar astfel, numărul — și așa nu prea mare — al cărturarilor greci din "Țara 
Românească, de cele mai multe ori clerici (călugări trimiși pentru a asigura exploatarea dife- 
ritelor posesiuni și venituri dăruite instituțiilor religioase din Orientul ortodox, ajunşi apoi, 
uneori, la ranguri mai înalte în ierarhia bisericească a țării), avea să scadă simțitor. 

Fără a se arăta din partea nimănui vreo ostilitate față de limba și cultura grecească (dimpotrivă, 
un dascăl de grecește, plătit de domnie, preda la Tîrgovişte), totuși limba greacă nu era, în 
Tara Românească, la acea vreme, decît o limbă străină, puţin cunoscută. Ca atare, ea era puțin 
aptă să vehiculeze aci noua cultură grecească ortodoxă, care tocmai acum primea — nu fără 
grave tulburări printre cărturarii din jurul Patriarhiei ecumenice — însemnate şi rodnice 
înrîuriri apusene. 

Aceste împrejurări fac ca, în acţiunea de culturalizare a clerului — unul din principalele puncte 
ale vastului program politic de ridicare a bisericii la prestigiul de care se bucurase odinioară — 

să fie larg folosită, în toate cărţile ieşite din noile teascuri de la Govora şi Tirgovişte (cu ex- 
cepția celor de cult), limba românească. Şi este meritul acelorași sfetnici ai voievodului, (în 
frunte cu același Udrişte Năsturel)— cărturari dornici, desigur, să păstreze tradiția secolelor 
precedente, dar totdeodată și înţelepţi oameni politici, cunoscători ai realităților epocii — de 
a fi înţeles tendinţele vremii și de a fi contribuit, (fără a părăsi cu desăvârşire idealul ireali- 
zabil al reînvierii slavonismului), cu știința lor de limbi străine, la îmbogățirea tezaurului de 
traduceri în limba țării. 
Unul dintre principalele puncte ale amplului program de « politică a culturii » urmărit de domnie 
a fost înzestrarea instituţiilor religioase, nu numai cu averi și posesiuni menite să le asigure 
existența zilnică, ci și cu lăcașurile și obiectele de cult corespunzătoare — ca valoare materială 
i artistică — prestigiului de care se socotea că ele trebuie să se bucure în societatea vremii, 
n parte, așa se explică deosebita preocupare pentru artă a acestei perioade; astfel se justifică 
şi de ce—într-o vreme în care, în alte părți arta laică ajunsese să cunoască o mare dezvoltare — 
cea a Țării Românești se menţine predominant religioasă şi, în sfîrşit, tot astfel se explică și 
pene marea caracteristici pe care ea le vădeşte în tot cursul domniei lui Matei Basarab. 
tr-adevăr, ca și întreaga cultură, activitatea artistică se bucura de sprijinul material al dom- 
niei, dar numai în măsura în care ea contribuia la realizarea programului politic de reorganizare 
a statului, potrivit cu modelul «vremurilor bune» de la începutul secolului precedent. Și 
în acest domeniu se va resimți dorința utopică de întoarcere spre trecut, dar și aci realităţile 
vremii vor cere—ca în toate celelalte domenii ale culturii — numeroase înnoiri. În artă deci, 
ca și în cultura vremii, Țara Românească se va resimți însă de pe urma izolării ei, fiind silită să 
dea înttietate tendințelor arhaizante faţă de cele înnoitoare și, chiar şi astfel, să renunţe, adesea, 
la formele savante — şi pînă la un punct, pedante chiar — ale zestrei de experiențe din trecut; 
de mare răspindire se bucură acum formele devenite, printr-o îndelungată folosire şi pre- 
lucrare, tradiționale țării şi care se dovedeau apte de o tratare mai modestă, mai potrivită cu 
posibilitățile vremii. Astfel, «epoca lui Matei Basarab» este — din punct de vedere al culturii 
în genere și deci și al artei — epoca de sinteză deplină, unitară şi realizată în forme pe de-a 
întregul muntenești, a tuturor elementelor moștenite de la secolele precedente, Chiar puţinele 
— şi de puţină însemnătate — elemente aduse de peste hotare, vin acum aproape numai din Mol- 
dova vecină, aşa încît, nu în chip conștient și voit, ci prin forța împrejurărilor arătate mai sus, 
arta vremii lui Matei Basarab capătă un caracter «nitar românesc. În acest sens, și numai în 
acesta, ea poate fi considerată, eventual, ca « națională». 
Dar această perioadă de înflorire culturală nu putea fi decit de scurtă durată; înșelate în spe- 
ranţele de îmbunătăţire a soartei lor, mai întîi categoriile militare privilegiate şi orășenimea, 
apoi şi mica boierime şi țărănimea, liberă și aservită, se răscoală încă din ultimele zile ale dom- 
niei bătrânului voievod. Amenințaţi de astă dată nu numai în avantajele lor materiale și 
în ce priveşte însăşi viața, marii boieri și domnul ce-i reprezenta — Constantin Şerban 
(1654—1658) — cer ajutorul principelui Transilvaniei, ale cărui oști înfrîng pe răsculați și 
dezlănțuie apoi o cruntă represiune. 
O dată liniştită în privința propriei sale existențe și în aceea a dăinuirii regimului pe care 
şi-l dorea, boierimea reia luptele între cele două partide care — chiar dacă mai sint numite încă, 

în istoriografia vremii, « de țară» şi «a grecilor» — nu mai erau, de fapt, decît două grupări 
concurente la profit ce se combăteau cu înverșunare prin intrigi, delațiune și asasinat. Rezul- 
tatul acestor conflicte interne nu putea fi decît creșterea, din nou, a obligațiilor către Poartă, 
amestecul, din ce în ce mai accentuat al acesteia în treburile lăuntrice ale țării și o tot mai 
strinsă legătură între intrigile din țară și cele ce zbuciumau lumea coruptă a demnitarilor 
otomani și a anturajului lor. 

Cînd, în sfirșit, în scaunul domnesc ajunge Șerban Cantacuzino (1678—1688), energicul și 
abilul conducător al partidei ce continua să-și zică « de țară», acesta reușește să desființeze 
partida rivală, impunînd — mai întîi cu forța, apoi prin concesii în interior, dar în același timp 
şi prin daruri la Poartă — o primă şi scurtă perioadă de linişte, ce îngăduie reluarea activității 
culturale întrerupte de aproape un sfert de veac. Mai puţin energic, dar încă și mai abil, 
urmaşul său în scaun, Constantin Brincoveanu, izbutește să-și asigure — în ciuda vittegelor 
condiţii de politică generală — o domnie și mai lungă (1688—1714). Dacă în cursul acesteia, 
cea mai mare parte a imenselor sume încasate printr-o fiscalitate ce căpătase proporţii fără 
precedent, iau fie drumul Porții, fie pe cel al caselor de bancă venețiene, ca « bani albi pentru 
zile negre» ai domnului şi familiei sale, nu e mai puţin adevărat că, o bună parte a lor a fost 
cheltuită și pentru sprijinirea culturii și artei, ce ajung să cunoască astfel o nouă și deosebit 
de însemnată perioadă de înflorire. 

Dispariția celor două partide nu însemnase însă și încetarea intrigilor boierești în țară și la 
Poartă. Acestora avea să le cadă, pînă la urmă, victimă şi Brîncoveanu, care-și pierde astfel 
nu numai domnia ci și viața, fiind decapitat la Constantinopol, împreună cu toți fiii săi — sub 
învinuirea de a fi trădat, față de creştini, interesele Imperiului Otornan. 

În cursul celor aproape trei decenii ce despart ultimii ani ai domniei lui Matei Basarab de 
venirea în scaun a lui Șerban Cantacuzino, atît arta, cît şi celelalte manifestări culturale (cu 
excepția literaturii istorice, pusă în slujba diferitelor facțiuni boiereşti) cunosc o stagnare, 
astfel că — deși domnii ce se succed în acest răstimp sînt adesea sprijiniți de cercurile din 
Constantinopol — totuși, de o reluare a relaţiilor culturale cu grecitatea de acolo nu putea 
fi încă vorba; orientarea culturală a "Țării Românești nu avea să se schimbe decit o dată cu 
venirea la domnie a lui Șerban Cantacuzino. Deși ajuns în scaun în numele partidei boie- 
reşti zise « de țară», Șerban voievod n-a reușit să-și asigure domnia decît numai cu ajutorul, 
scump plătit, al unor demnitari și intriganți creştini, de limbă greacă, de la Poartă. Cointe- 
resarea acestora — fie și numai sub forma indirectă a darurilor și bacșișurilor — la exploatarea 
țării, a dus la înlăturarea, treptată dar definitivă, a crizei în raporturile politice dintre domnia 
românească și gtecitatea constantinopolitană și, ca urmare, la deschiderea căii de pătrun- 
dere în ţară a unor influenţe venite din capitala Imperiului Otoman. 

În mediul cosmopolit constantinopolitan se întîlneau, la această vreme, curente culturale și 
artistice din Orientul musulman, cu altele, venite din Occident, trecute de cele mai multe ori 
prin intermediul Italiei. La Constantinopol pătrundeau astfel nu numai « mode» orientale 
(ce îmbracă forme artistice caracteristice), ci și unele reflexe ale culturii apusene ce exercita, 
tocmai în această vreme, o puternică influență asupra cărturarilor grupați în jurul centrului 
cultural pe care-l constituia școala Patriarhiei. 'Tradiţionala intransigență față de cultura occi- 

dentală se reducea acum numai la punctele de dogmă și la chestiunile de ierarhie bisericească, 
fără a mai atinge și celelalte domenii ale ştiinţei și gîndirii, ce începuseră să se elibereze de 
dominaţia teologiei. Nu este, desigur, o întîmplare faptul că, tocmai acum, după o trecere 
prin acest mediu constantinopolitan, ajungea să studieze în Italia, la Padova, cel mai de seamă 
dintre cărturarii munteni de la sfîrșitul secolului al XVII-lea, Constantin Cantacuzino stolnicul, 
fratele lui Șerban voievod, căci în această vreme Constantinopolul însemna, pentru țările 
ortodoxe, o poartă larg deschisă către cultura occidentală. Și iarăși nu este o întîmplare faptul 
că tocmai la locuinţele și ctitoriile acestei familii a Cantacuzinilor ce veniseră astfel în contact 
cu Occidentul — și apoi la acelea ale Brincovenilor înrudiți — aveau să-și facă apariţia ele- 
mentele occidentale care (împreună cu altele de origine orientală, de mai mică însemnătate) 
devenind treptat tot mai numeroase, aveau să ducă la o înnoire a artei Țării Româneşti. 

Un pas înainte în sensul acestei înnoiri avea să-l realizeze apoi Constantin Brâncoveanu, reluind 
politica de patronaj al tuturor popoarelor ortodoxe de sub jugul otoman, politică pe care o 
duseseră, cu mai bine de un secol și jumătate înainte, Radu cel Mare și Basarab Neagoe. 
Linia politică mai modestă, urmată de Matei Basarab — cea de sprijinire a unei culturi pe care, 
explicindu-i sensul și originile, am îndrăznit să o numim «unitar românească» —este pe de-a 
întregul părăsită; în vreme ce ajutoarele și subvenţiile trimise instituţiilor religioase de peste 
hotare ating cifre neîntlnite pînă atunci, din ce în ce mai multe dintre cărțile ieșite din tipar- 
niţele "Țării Românești sint acum în limba greacă — limba de cultură a întregului Orient 
ortodox — iar acestora li se adaugă și altele, în limba arabă și georgiană. 

Spre deosebire însă de ceea ce se petrecuse odinioară, din foarte îndepărtatele regiuni ortodoxe 
astfel ajutate, nu ne puteau veni curente înnoitoare, ci doar forme artistice răzlețe, tot atît de 
depășite de cerințele vremii, ca și variantele lor din "Țara Românească, dacă nu chiar mai 
depășite încă. Chiar din Constantinopol, în materie de artă, ne veneau mai mult îndemnuri 
decit soluții verificate. Noua cultură grecească, al cărei principal sprijinitor înţelegea Brinco- 
veanu să fie, era — cum am arătat — prin excelenţă eclectică, datorită mediului cosmopolit 
în care se formase și marelui număr de înrîuriri pe care le îngloba, fără însă a fi ajuns să le 
unifice într-o sinteză. Pătrunderea ci în "Țara Românească prepara terenul pentru admiterea în 
arta vremii a celor mai variate forme, indiferent de originea lor; rezerva faţă de formele occi- 
dentale (suspectate de erezie) şi faţă de cele orientale, musulmane, rezervă în care țara se men- 
ținuse în numele unei ortodoxii mereu bănuitoare, pe vremea relativei sale izolări culturale 
silite, nu-și mai găsea justificarea acum, cînd însăși Patriarhia ecumenică se arăta mult mai 
puţin intransigentă. Dacă totuși în această epocă se va dezvolta o artă muntenească unitară, 
în ciuda diversității elementelor pe care ea ajunsese să le folosească și dacă această artă va 
dăinui și dincolo de condițiile istorice care au generat-o, aceasta se datorește faptului că toate 
noile înrîuriri se grefau pe un fond tradiţional ce-și avea rădăcinile adînci în experiența secolelor 
precedente și care se bucurase de o largă răspîndire și de o deplină asimilare în «epoca lui 
Matei Basarab». Acest fond autentic și autohton dăinuie sub înnoirea formală, de suprafață 
numai, pe care o aduc înriuririle străine; el permite contopirea tuturor acestora într-un tot 
omogen, în ceea ce, cu dreptate s-a numit « noul stil muntenesc» sau — ținînd seamă de împre- 
jurările istorice care l-au generat — « stilul brîncovenesc». Iar dacă încercarea lui Brânco- 

veanu de a pune resursele țării în slujba unui ideal desuet de reînviere a marelui Bizanţ visat 
de cărturarii greci, a stirnit nemulțumire în țară și a trezit suspiciunile Porții, ducînd la pieirea 
lui, în schimb, «stilul brîncovenesc» va rămîne una dintre cele mai însemnate realizări ale artei 
"Țării Româneşti. El se va bucura de răspîndire și dincolo de hotarele țării şi va constitui, la 
rîndu-i, pînă la sfîrşitul epocii orînduirii feudale, principalul temei al evoluţiei ulterioare a 
artei muntenești. 


După tragicul sfîrşit al lui Brîncoveanu, în scaunul Țării Româneşti urmează, pentru foarte 
scurtă vreme, unul dintre Cantacuzinii care, prin intrigile lor, aduseseră căderea fostului 
voievod. Cind însă sultanul și sfetnicii săi s-au convins că și cei ce intrigaseră împotriva lui 
Brîncoveanu erau tot atit de hotăriţi să intre în legătură cu puterile creștine dușmane Impe- 
riului Otoman, un nou dezastru se abate, de astă dată asupra Cantacuzinilor și tututor celor 
care sperau eliberarea de sub împovărătoarea suzeranitate a Porții cu ajutorul puterilor creș- 
tine. De aci înainte (1716) şi pînă la sfîrşitul epocii de a cărei artă va fi vorba în paginile 
de față, Țara Românească va fi guvernată de domni aleși dintre cei mai credincioși demnitari 
creştini ai Porții — de obicei greci sau total grecizați — numiți pe scurtă durată și schimbaţi 
cît mai des, de teama unei înțelegeri cu statele vecine. 

Abili în tocmelile pentru obţinerea domniei, știind să cumpere bunăvoința celorlalți func- 
ţionari, mai mari sau mai mici, ai Porții și să cadă la învoială cu marii boieri din ţară în ce pri- 
veşte exploatarea acesteia, pricepuţi să-și creeze, fără să se compromită, legături, adesea și 
în tabăra creștină, cunoscînd toate mijloacele de stoarcere a veniturilor țării, acești domni fana- 
rioţi, împreună cu anturajul lor de creditori, de rude sărace și de oameni de încredere erau 
porniţi pe o cît mai rapidă îmbogățire. Dar în aceeași vreme, Imperiul Otoman — care trecea, 
el însuși, printr-o continuă și gravă criză — cerea Țării Românești, pe lîngă obișnuitele obli- 
gaţii (baraci, daruri, cumpărarea domniei etc.) în nestăvilită creştere, noi contribuții «extraor- 
dinare» motivate de necontenitele lui războaie, de cele mai multe ori pierdute: avansuri asupra 
haraciului, furnizări de hrană și materiale, prestări de mină de lucru pentru fortificațiile de 
la Dunăre sau de transporturi pentru trupe ș.a.m.d. Iar la acestea toate se adaugă o extindere 
a monopolurilor comerciale impuse de Poartă. 

În asemenea condiţii, deși formal « rumânia » fusese desființată prin reforma lui Constantin 
Mavrocordat (5 august 1746), în fapt, condițiile de viață ale țărănimii sînt din ce în ce mai vitrege: 
țăranii de pe moșiile boierești (deveniți clăcași) sînt tot mai exploataţi, iar cei încă liberi trebuie 
să lupte din răsputeri împotriva încercărilor permanente ale marilor latifundiari de a-și extinde 
şi asupra lor privilegiile senioriale, Populaţia tirgurilor e tot mai sărăcită de fiscalitatea excesivă, 
iar categoriile privilegiate militare sînt desființate, o dată cu orice forță armată a ţării, afară 
doar de puţin numeroasele trupe de poliție — de obicei, compuse din străini — destinate să 
asigure încasarea impozitelor şi să reprime orice împotrivire faţă de abuzurile admi- 
nistraţiei. 

Ca urmare a tot mai accentuatei încadrări a țării în sistemul economic al Imperiului Otoman, 
manifestările luptei de clasă capătă și ele forme asemănătoare celor din țările ce sufereau, 
direct sau indirect, jugul sultanului. Cea mai hotărită dintre aceste manifestări era haiducia: 

oameni din toate păturile sociale — dar în marea lor majoritate, proveniţi din rîndurile ţără- 
nimii — intrați în conflict cu stăpînirea abuzivă, « luau calea codrului», prădind pe cei bogaţi 
şi puternici, apărînd şi ajutind pe cei nevoiaşi, de la care, la rîndu-le, primeau ajutorul fără de 
care n-ar mai fi putut trăi o dată puși în afara legii. E de la sine înțeles însă că, oricît de 
justificată era această formă de protest împotriva nedreptei orînduiri sociale a vremii, ea nu 
făcea decit să contribuie — prin accentuarea caracterului de nesiguranță al vieţii de fiecare zi — 
la crearea unor condiţii defavorabile unei activități economice organizate. Dar în această pri- 
vină, alte împrejurări — de astă dată externe —aveau să joace un rol şi mai însemnat: 
anarhia din Imperiul Otoman, aflat în plină destrămare, făcea ca în provinciile turceşti măr- 
ginaşe revoltele să se ţină lanţ, în fruntea răsculaților aflindu-se adeseori înșiși funcționarii 
puşi de sultan pentru a le guverna. Decenii de-a rîndul, comandanții fortăreţelor turcești 
dunărene au fost în permanentă răscoală faţă de Poartă, cetele prădalnice ale soldaţilor lor 
jefuind pînă departe, atit provinciile imperiului cît şi regiunile învecinate, printre care Țara 
Românească — mai bogată, și lipsită de mari forțe militare proprii — nu putea lipsi 
niciodată, 

Înlăturarea — prin pacea de la Kiiciuk-Kainargi (1774) — a unora dintre abuzurile Porții și 
— parţial —a monopolului comercial a adus o oarecare înviorare în viața tirgurilor și, ca 
urmare, O și mai mare goană a latifundiarilor după brațe de muncă, concomitent cu un spor 
de hotărire în rezistența clăcașilor față de abuzurile de tot felul și în lupta moșnenilor pentru 
apărarea păminturilor şi restului lor de libertăți. Astfel, contradicţiile sociale ating faza lor 
maximă. 

Ieşirea din această situație — cea mai tristă pe care a cunoscut-o vreodată "Țara Românească 
în tot cursul istoriei sale — nu putea veni însă nici de pe urma decadenței treptate a Imperiului 
Otoman, nici de pe urma victoriilor puterilor creștine împotriva lui. De la războaie duse pe 
pămîntul țării şi de la păci încheiate peste capul poporului care o locuia nu era de așteptat 
nimic bun; începutul îndreptării trebuia să vină de la o mișcare lăuntrică, una care să facă 
dovada concretă a capacității poporului însuși de a reacționa în masă față de toate abuzurile, 
atit cele ale administrației, cât și cele ale Porții. 

Exasperată de situația în care se afla, încurajată de puţina rezistență pe care o întîmpinau 
revoltele garnizoanelor dunărene ale imperiului însuși, găsindu-și șefi printre românii ce lup- 
taseră în corpurile de « volintiri» organizate de Rusia în cursul războaielor împotriva Turciei 
şi profitînd de complicațiile pe care le crea răscoala grecească a Eteriei, țărănimea din Țara 
Românească se răscoală la rîndu-i (1821). Deși conducătorul ei — « Domnul Tudor» — este 
ucis mişeleşte, răscoala zdrobită și țara întreagă supusă unei crunte represiuni din partea 
Imperiului Otoman, totuși, prin reafirmarea puterii de rezistență a poporului din "Țara Româ- 
ncască faţă de orice împilare, acest act constituie punctul de plecare al întregii ei evoluţii spre 
libertate, 

Încă din vremea lui Brincoveanu — cum s-a văzut — relaţiile din ce în ce mai strînse cu lumea 
constantinopolitană creaseră, în "Țara Românească, împrejurări favorabile pentru o deosebită 
dezvoltare a culturii în limba greacă. Sub domniile fanariote, treptat, cunoaşterea acestei limbi 
devine o necesitate nu numai pentru boierimea ce venea adesea în contact direct cu domnii şi 

Secolul al XVIII-lea 


În perioada de care urmează să ne ocupăm, Tran- 
silvania a făcut parte din Imperiul habsburgic. Intervenţia austriacă în Transilvania a 
fost o consecință imediată a eșecului turcesc suferit în 1683, în faţa Vienei. În urma acestuia, 
Habsburgii dezlănțuie o contraofensivă generală impotriva Semilunei, izgonindu-i pe turci 
mai întîi din Ungaria și din Banat. Apoi austriecii trec la sud de Carpaţi purtind războiul pînă 
în Peninsula Balcanică. Pe plan propagandistic această expansiune era înfățișată ca o acțiune 
de eliberare a popoarelor creștine de sub dominaţia turcească, și în numele unei astfel de « eli- 
berări » a fost ocupată Transilvania în 1687. 
Ocuparea s-a realizat fără o opoziţie serioasă din partea guvernului transilvănean și fără o 
rezistență organizată din partea populaţiei. Încercările de opoziţie cu armele se împleteau cu 
ducerea unor tratative privitoare la condiţiile de supunere. Majoritatea membrilor înaltei 
aristocrații s-a arătat favorabilă acestei schimbări politice, fiindcă stăpînirea imperială putea 
asigura un sprijin mai eficace pentru apărarea privilegiilor. De aceea și în domeniul cultural 
şi artistic, aristocrația va deveni principalul colaborator al noului regim. Prin Diploma 
leopoldină (1690, confirmată în 1691), Habsburgii garantau tuturor deţinătorilor de 
privilegii economice, sociale, politice și confesionale respectarea avantajelor de mai înainte, 
Nu cu aceeași încredere au privit însă lucrurile mica nobilime și orășenimea (rezistenţe armate 
în Bistriţa şi Braşov, 1688, în Baia Mare, 1689), și pe asemenea reacții și-a întemeiat Emeric 

Thököly, sprijinit de turci, încercarea de a cuceri tronul princiar al Transilvaniei (1690). Mica 
nobilime şi țărănimea au reluat lupta împotriva imperialilor și ceva mai tîrziu, colaborînd cu 
Francisc Rákóczy II (1704—1711). În anii 1686—1711, Transilvania e astfel neîncetat agitată 
de frământări sîngeroase, politice și sociale neprielnice unor susținute manifestări culturale 
şi artistice. 
Frămintările acestea privesc și populaţia românească. Diploma leopoldină nu se ocupă de români, 
fiind lipsiţi de avantaje sociale şi de drepturi politice, dar împrejurările concrete îi constrinseră 
pe austrieci să caute aliați sau să semene cel puţin neînțelegere între adversari. Astfel s-a ini- 
tiat, în 1697, acţiunea de a atrage pe români la catolicism, de a-i transforma pe această cale 
în cetățeni devotați ai imperiului şi de-a curma concomitent legăturile fireşti ale acestora cu 
principatele învecinate, cu ‘Fara Românească şi Moldova. Drept recompensă li se promiteau 
o serie de avantaje economice și social-politice, contestate de altfel imediat de aristocrație, ca 
şi de patriciatul orășenesc, Rezultatul concret al acestei politici a fost dezbinarea românilor, 
înființarea unei bisericii « unite » (1701), din punct de vedere liturgic rămasă ortodoxă (altfel 
populaţia n-ar fi acceptat-o), dogmatic însă și mai ales politic — ceea ce era esenţial — legată 
de catolicism, adică de Viena şi de Roma. Dezbinarea religioasă va provoca, în cursul veacului 
al XVIII-lea, numeroase conflicte între români, adeseori și intervenții militare, cărora le-au 
căzut pradă uneori și monumente bisericești, îndeosebi în cursul represiunii condusă de gene- 
talul Buccow, îndreptată împotriva ortodocșilor (1760—1761). Pe de altă parte însă acțiunea 
de catolicizare a avut și o latură pozitivă — evident neprevăzută de politica austriacă — anume 
o luare de contact a unor conducători români cu intelectualitatea din țările Europei centrale 
şi apusene, îndeosebi cu lumea intelectuală din Viena și din Roma. În acea ambianţă, viitorii 
ierarhi ai bisericii unite nu și-au însușit numai educația religioasă, ci au luat cunoștință și de 
ideile avansate, social-politice şi culturale ale iluminismului, încît unii dintre ci — de pildă epis- 
copul Inocenţiu Micu — întorși în patrie, vor deveni înainte de toate luptători pentru cauza social- 
politică și pentru ridicarea culturală a poporului român din Transilvania. Revoluţia lui Horia 
(1784) şi Supplex Libellus Valachorum (1791) sînt consecinţele consecvente ale acestei evoluții. 
Drept urmare și dezvoltarea artei noastre bisericești, artă tradiționalistă, cultivată de biserica 
ortodoxă, va suferi o înrîurire care va frînge treptat canoanele moștenite, estompînd separarea 
stilistică şi iconografică dintre arta ortodoxă și cea catolică, și facilitînd, într-o etapă ulterioară, 
pătrunderea artei laice prin breșele ce străbat vechiul sistem ideologic. Cu alte cuvinte, noul 
orizont economic, social-politic şi cultural va provoca, în cursul veacului al XVIII-lea, o serie 
de transformări profunde, înăsprind conflictele sociale și maturizind energiile cate vor provoca 
înă la urmă prăbuşirea vechii orînduiri, 
Ta aceste interacțiuni complexe se împletesc și relațiile cu celelalte două principate. Acțiunea 
unirii stîrnise efecte exact contrare celor scontate de politica vieneză. Legăturile cu Moldova 
şi mai ales cu Fara Românească se intensifică prin măsurile de sprijinire a ortodoxiei amenințate, 
ca şi prin ocuparea vremelnică a Olteniei de către austrieci și, în sfîrșit, prin evoluția și osmoza 
concepţiilor umanismului iluminist, profesat de intelectualitatea celor trei principate. 
Aspiraţiile artistice zămislite de conştiinţa socială a diferitelor clase şi pături oglindesc în toate 
privinţele aceste stări de lucruri. 

anturajul lor de favoriți — greci sau grecizaţi — ci şi pentru alte categorii sociale. Pentru 
cler, de pildă —de vreme ce, marea majoritate a mănăstirilor țării erau închinate și, deci admi- 
nistrate de trimiși ai lavrelor din Orient, de vreme ce protejaţii domnilor ajungeau să ocupe 
scaunul metropolitan și pe cele episcopale, precum şi orice posturi de răspundere sau numai 
bănoase, de vreme ce, în sfârșit, limba de cult oficială era cea greacă (cea românească fiind 
doar tolerată de fapt, fără a fi fost vreodată recunoscută ca atare de către autoritatea patriar- 
hală) cunoașterea limbii grecești era prima condiție pentru a ajunge, fie la o treaptă mai 
înaltă, fie la o situaţie mai rentabilă. Chiar pentru tîrgoveţi, încadrarea tot mai strinsă a comer- 
ţului țării în sistemul economic otoman făcea ca limba folosită în orice tranzacție de mai 
mare amploare să fie cea comună întregului comerț oriental, adică tot cea grecească. Astfel, 
faptul că această limbă ajunsese a fi cunoscută în cercuri destul de largi aparţinind unor 
pături sociale diferite și sprijinul, din ce în ce mai puternic, acordat de domnie școlilor greceşti 
din țară au făcut ca, la sfîrșitul secolului al XVIII-lea și în primele decenii ale celui următor, 
Bucureștiul să devină unul din cele mai însemnate centre europene ale culturii grecești. 
Într-adevăr, limba greacă nu era doar o limbă a cărei cunoaştere se dovedea a fi de un deo- 
sebit folos practic ci, totdeodată, și o limbă de mare cultură, iar rolul acesta ea și l-a menţinut 
nu numai atita vreme cit biserica şi-a exercitat controlul asupra tuturor manifestărilor cultu- 
rale, ci și după aceea cînd, treptat, aceasta își pierdea poziția dominantă în societatea feudală 
intrată în destrămare. Larg răspindită în tot Orientul (nu numai ortodox, ci și islamic) și 
într-o bună parte a bazinului mediteranean, bogată şi suplă, tocmai prin această largă răspîndire 
şi prin îndelungata ei folosire, ea nu va mai avea de aci înainte rolul de păstrătoare a ceea ce 
era tradițional culturii teologice medievale ci, mai ales, pe acela de a servi de vehicul al noilor 
curente apusene ce pătrundeau acum în întregul Sud-Est al Europei. Dar în acea vreme, 
aceste idei noi se răspîndeau, de asemenea, și pe alte două căi, desigur secundare, dar nu 
lipsite de însemnătate. 
Frămintările ce au premers și au însoțit revoluţia burgheză din Franța au aruncat pînă în aceste 
părți un mare număr de emigranți; ca soli ai limbii şi culturii franceze — atît de prețuită în 
decursul întregului secol al XVIII-lea în toată Europa — aceștia au fost bine primiţi de marea 
boierime, răspîndind în mijlocul păturilor sociale privilegiate noile idei ale « filozofiei lumi- 
nilor». Totodată, lungile ocupaţii străine — rusești şi austriece — care însoțeau desele răz- 
boaie de la finele secolului al XVIII-lea și începutul celui următor, au contribuit și ele, dacă 
nu la răspînditea acelorași idei (în genere, proscrise în statele vecine, de mai multă vreme, 
sau mai recent occidentalizate), cel puţin la difuzarea modelor apusene în mijlocul tuturor 
păturilor sociale de la noi. Familiarizarea cu aceste forme occidentale deschidea drumul de 

ătrundere a noilor idei, ce frămintau pe atunci întreaga gîndire europeană. 

ntr-adevăr, ceea ce se destrăma acum cu orinduirea feudală, era nu numai sistemul tradițional 
de instituţii, incapabil să mai cuprindă și să ordoneze realitatea socială a vremii, ci şi vechea 
concepţie medievală despre lume și locul omului în mijlocul ei, concepţie care-i servise aces- 
tuia, timp de veacuri, drept justificare teoretică, Explicaţia teologică a lumii, ce cunoscuse 
la noi forma ei cea mai deplină în gîndirea cărturarilor din secolul al XVI-lea și din prima 
jumătate a secolului al XVII-lea, se dovedise, încă de pe atunci, a nu fi în stare să cuprindă 


17 


şi să explice întreaga realitate; încă de pe atunci fuseseră remarcate unele aspecte ale acesteia 
ce nu se lăsau închise în rigida schemă a explicaţiilor dogmatice. Privite cu mirare, la început, 
şi băgate în seamă numai fiindcă îşi impuneau prezența cu toată forța pe care le-o conferea 
existenţa lor reală, ele s-au impus din ce în ce mai mult în cea de a doua jumătate a secolului al 
XVII-lea şi în tot cursul celui următor, pînă ce au ajuns să fie recunoscute de fapt şi să înlocu- 
iască în calculele și planurile politice cea mai parte mare a formulelor depășite și a ficţiunilor 
cugetării secolelor precedente. Prin această înlocuire însă, întregul edificiu teoretic al gîndirii 
medievale era zdruncinat pînă în temeliile lui cele mai adinci, pînă la concepţia teologică despre 
lume. Dar dacă la finele secolului al XVIII-lea gîndirea cărturarilor era destul de înaintată 
pentru a se îndoi de valabilitatea măcar a unora dintre premizele pe care le oferea concepţia 
teologică, ea nu era încă în stare să o înlocuiască în întregime, cu O altă concepţie nouă, 
căci cunoștințele cît de cît corecte asupra realităţii erau încă mult prea puține şi risipite, pentru a 
îngădui o asemenea schimbare. 

Astfel ajungea să se manifeste și în "Țara Românească, acum, la sfirşitul secolului al XVIII-lea, 
«criza de conştiinţă» (cum a numit-o un istoric francez) care, începută cu mult înainte, zgu- 
duise gândirea europeană în tot decursul acestui veac. lar dacă ea a rămas atita vreme într-o 
stare latentă, pentru a izbucni în forme acute atit de tirziu, aceasta se datorește marasmului 
în care s-a aflat Țara Românească — la fel ca aproape toate țările din sud-estul Europei — 
datorită încadrării ci în sistemul economic otoman. Dar această izbucnire tirzie nu trebuie 
să ne înșele; concepţia teologică despre lume și viaţă începuse a fi şi la noi subminată de 
indoieli cu mult mai devreme; gindirea teologică agoniza, în ciuda încercărilor de a o rea- 
duce la viaţă, fie prin reactualizări ale tradiţiei ortodoxe, fie prin innoiri cu ajutorul unor 
influxuri occidentale. Ea era înlocuită — treptat la început, din ce în ce mai repede acum — 
de un vag sentiment religios menit să facă faţă, în conștiința cărturarilor, celuilalt sentiment, 
mereu mai puternic şi cu totul descurajant, al incapacității de a înțelege și ordona, pe alte teme- 
iuri, cunoştinţele vremii asupra realităţii. În aceste condiții, arta religioasă — expresie a 
acestei concepții medievale despre lume —- va cunoaşte mai întîi o lungă perioadă în care 
noul (încercînd să exprime tendinţele de reînsuflețire a gîndirii teologice) va fi din ce în 
ce mai rar, iar valoarea operelor — încă tradiționale ca formă, dar tot mai lipsite de conţinut — 
va depăşi tot mai rar mediocritatea. În sfârşit, perioada de rapidă destrămare a feudalismului 
de la sfirşitul secolului al XV: TII-lea și începutul celui următor, nu putea să fie decît una de schim- 
bări şi interferenţe, de prelungire a unor tradiţii de mult depășite și de apariţie a unor forme 
noi și încă șovăitoare, după cum şovăitoare erau încă și curentele ideologice pe care ele încercau 
să le exprime. Marea artă feudală — arta domniei, a marii boierimi și a clerului înalt — expresia 
plastică a culturii teologice se stingea astfel, după ce devenise treptat o artă de însemnătate 
minoră; dar locul ei avea să-l ocupe, pentru o bucată de vreme, o alta ce constituie una dintre 
cele mai interesante, mai originale şi mai valoroase creaţii ale poporului nostru: arta boierimii 
mărunte, a tirgoveţilor şi a marii mulţimi a locuitorilor țării—ţărănimea—liberă și aservită. 
Împovărate și năpăstuite, avind arareori acces chiar la o cultură mult mai modestă decît cea 
a înaltelor școli de limbă greacă şi puţine contacte cu noile curente de idei și cu modele occi- 
dentale, aceste pături sociale trăiau încă în vechile forme — aparent ușor modificate, în realitate 

mult agravate — ale vieții feudale. Astfel, concepţia lor despre lume rămăsese, și în această 
perioadă de mari transformări, cea moștenită din veacurile precedente, cu puţine și modeste 
îmbogăţiri, prin împrumuturi treptate, totdeauna adaptate fondului tradiţional, din cultura 
cărturărească: o viziune folclorică — amestec de deplină cunoaştere practică a realității 
imediat înconjurătoare și de legendă naivă —a cărei coloratură creștină avea mai mult 
un caracter mitologic decît aspectul sistematic al subtilităţilor gîndirii teologice a 
cărturarilor. 

Pe măsură ce, învinse de noile idei și mode apusene, elementele tradiționale dispăreau din 
concepţia despre lume și din arta claselor dominante, ele erau preluate, adaptate şi transformate 
astfel încît să capete un nou sens și o nouă viaţă, în viziunea folclorică a acestor pături modeste 
şi în arta, plină de originalitate și prospeţime, ce o exprima. Medievală ca origini şi semni- 
ficaţie, dar nu feudală, ci tot mai accentuat populară, această artă apare dintru început, ca orice 
artă de îndelungată tradiție, încă vie, sinceră, echilibrată, unitară, capabilă să primească orice 
element nou și să-l integreze deplin zestrei de idei și forme anterioare; ea nu constituie forma 
ultimă în care se refugiază arta feudală, ci nivelul cel mai înalt pe care-l poate atinge, în sfârșit, 
în acești ultimi ani ai dăinuirii unei orînduiri, capacitatea de creaţie a unor pături sociale înde- 
lung asuprite dar niciodată sleite de puteri. 


În istoria Țării Româneşti de la moartea lui Mihai 
Viteazul (1601) şi pînă la mijlocul primei jumătăți a secolului al XIX-lea, se pot distinge două 
perioade bine precizate: prima, cuprinzînd întreg secolul al XVII-lea și primul sfert al celui 
următor, în care țara mai păstra ceva din tradiționala ei autonomie față de Poartă; cea de a doua, 
cuprinzînd restul secolului al XVIII-lea şi începutul celui de al XIX-lea, în care exploatarea 
economică otomană și amestecul în treburile interne ale țării ating faza lor maximă. Cu mici 
diferențe cronologice, aceleași două perioade mari se pot distinge în evoluția culturii în genere 
şi a artei în special, Este de la sine înțeles însă că, îndată ce vom duce pînă la amănunte cerce- 
tarea oricăruia dintre multiplele aspecte ale vieţii trecute, însăși urmărirea desfăşurării eveni- 
mentelor ne va impune crearea de subdiviziuni ale acestor mari perioade. 


Scurtul episod al domniei lui Mihai Viteazul arătase guvernanţilor otomani cît de primejdioasă 
putea fi pentru imperiul sultanilor o răscoală a "Țării Româneşti. Ca urmare, pentru cîtăva 
vreme, sarcinile economice (contribuţii, « daruri», monopoluri) impuse acesteia, cunosc o 
simţitoare scădere; totodată și amestecul Porții în politica munteană se va face mai puţin simțit. 
Cu toate aceste împrejurări favorabile, de o adevărată redresare economică a țării nu putea 
fi totuși vorba, căci de ele nu beneficia tocmai marea masă a locuitorilor ei, țărănimea. 

Într-adevăr, în primii ani ai secolului al XVII-lea — tocmai într-o vreme în care teritoriul 
țării a fost în repetate rînduri cotropit de năvăliri străine — situația țărănimii devenea și mai 
vitregă: măsura de a consfinți, printr-un act scris, legarea ei de glie (luată, am văzut în ce 
condiții, de către Mihai Viteazul) n-a fost abrogată ci, arareori și de la caz la caz, sporadic 
anulată; fiscalitatea ce apăsa asupra marii mase a populației, dacă a devenit mai sistematică, 
nu şi-a pierdut nimic din caracterul ei excesiv, Singură atenuarea abuzurilor provocate de 
monopolurile otomane a reușit să dea o oarecare însuflețire vieţii tîrgurilor și să sporească, 
pînă la un punct, rentabilitatea domeniilor boierești, fapt ce a avut drept urmare o goană 
după pămînturi și — mai ales — după mîna de lucru necesară cultivării lor. De aci lua naștere 
nu numai o tendință de agravare a rumânici ci şi, totodată, o serie de grave conflicte în chiar 
sînul clasei boierești. Acestea duc treptat la împărţirea boierimii în două partide: una, puțin 
numeroasă, a acelora care, grupaţi în jurul domniei, se bucurau de protecția acesteia și puteau 
deci profita de pe urma veniturilor țării (devenite, în urma scăderii obligaţiilor față de Poartă, 
simţitor mai mari decit în trecut); cealaltă, mult mai numeroasă, a restului păturii boierești, 

